Hun har nå sendt brev med tips til alle skolene i landet om hvordan de skal forberede skolestart. For å få barn og unge til å føle seg trygge igjen, oppfordrer kunnskapsministeren alle skolene til å snakke med elevene om det som har skjedd og arrangere minnemarkeringer for terrorofrene når de starter i august. – En viktig del av arbeidet for å gjenreise tryggheten for barn og unge er å styrke vårt felles verdigrunnlag. Alle barn og unge skal inkluderes i fellesskapet. Det er viktigere enn noen gang å arbeide for toleranse og aksept for ulikhet i skolen. Alle barn og unge, uavhengig av bakgrunn, skal følge seg velkommen på skolen og i Norge, sier Halvorsen.